
ДО

ОБЩИНСКИ СЪВЕТ

НЕСЕБЪР

Д О К Л А Д Н А  З А П И С К А 

от Виктор Борисов – Зам. кмет на Община Несебър

ОТНОСНО: Провеждане на публично оповестен конкурс за учредяване на право на строеж върху нежилищни имоти –частна общинска собственост 
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Община Несебър е собственик на недвижими имоти – частна общинска собственост: 

-УПИ І-общ, кв.53а по плана на с.Равда, отреден за „КОО”, с идентификатор 61056.502.678 по КК на с.Равда, на площ от 1118 кв.м, АОС№6894/03.02.2025г.;

-УПИ VIIІ-182,183,общ, кв.3401 по плана на к.к.“Сл.бряг-запад, отреден за „Озеленяване и КОО”, с идентификатор 51500.507.726 по КК на гр.Несебър, на площ от 1614 кв.м, АОС№6867/26.09.2024г.
Имотите са включени в Програмата за управление и разпореждане с общинска собственост за 2026г., като ПИ61056.502.678 по КК на с.Равда е определен за учредяване на право на строеж, а  ПИ51500.507.726 по КК на гр.Несебър като имот за продажба. Предвид местонахождението и конфигурацията на ПИ 51500.507.726 по КК на гр.Несебър е целесъобразно върху имота да бъде учредено право на строеж чрез провеждане на съответната процедура. Чрез учредяване на ограничено вещно право, собствеността върху имота остава в патримониума на Общината, а цената на правото на строеж за 1 кв.м е почти еквивалентна на цената на 1 кв.м земя. Предвид това, програмата за управление и разпореждане по отношение на ПИ 51500.507.726 по КК на гр.Несебър следва да бъде актуализирана.  Съгласно разпоредбите на ЗОС - учредяване право на строеж на общински имоти се извършва след решение на Общински съвет,  с което се определя процедурата и условията по провеждането й. Предвид вида на разпореждането – учредяване на право на строеж, считаме, че е целесъобразно процедурата да бъде публично оповестен конкурс, при който, водеща роля при определянето на спечелилия кандидат  ще има резултата получен при оценяването на предложението на кандидатите по съответните критерии. Съгласно градоустройствените показатели и като се има предвид местоположението на имотите, считаме, че е целесъобразно върху тези имоти да бъде учредено право на строеж за изграждане на спортни съоръжения с обслужващи едноетажни сгради и офис. За определяне на началната конкурсна цена на правото на строеж върху имотите е възложена пазарна оценка на оценител, отговарящ на изискванията на ЗНО.
Предвид горното, предлагаме Общински съвет-Несебър на основание чл.21, ал.1, т.8 и т.12 от ЗМСМА да приеме следното 

РЕШЕНИЕ:

І.  На основание чл.2, ал.3 от Наредба №5 за РПУРОИ  Общински съвет – Несебър актуализира годишната програма за управление и разпореждане с общински имоти за 2026г., като раздел ІІІ, буква Г.2. Учредяване на право на строеж върху имоти отредени за КОО, търговия и др. – чрез провеждане на търг или конкурс се допълва с:

 УПИ VIIІ-182,183,общ, кв.3401 по плана на к.к.“Сл.бряг-запад, отреден за „Озеленяване и КОО”, с идентификатор 51500.507.726 по КК на гр.Несебър, на площ от 1614 кв.м, АОС№6867/26.09.2024г.
ІІ. На основание чл.37, ал.1 от ЗОС  и чл.47 от Наредба №5 за РПУРОИ на ОС-Несебър да се проведе публично оповестен конкурс за учредяване на право на строеж върху недвижими имоти – общинска частна собственост, при следните условия:
1.Начална конкурсна цена :

1.1. Право на строеж върху УПИ І-общ, кв.53а по плана на с.Равда, с кадастрален идентификатор 61056.502.678, отреден за „КОО”, целият на площ от 1118 кв.м, АОС№6894/03.02.2025г. за построяване на спортно съоръжение и едноетажна обслужваща сграда и офис със Застроена площ 300кв.м  и разгъната застроена бруто площ  300 кв.м, с Начална конкурсна цена в размер на 30 000 € /тридесет хиляди евро/ без ДДС;

1.2. Право на строеж върху УПИ VIIІ-182,183,общ, кв.3401 по плана на к.к.“Сл.бряг-запад, гр.Несебър, с кадастрален идентификатор 51500.507.726 по КК на гр.Несебър, отреден за „Озеленяване и КОО”, целият на площ от 1614 кв.м, АОС№6867/26.09.2024г., за построяване на спортно съоръжение и едноетажна обслужваща сграда и офис със Застроена площ 232.80кв.м  и разгъната застроена бруто площ 232.80 кв.м с Начална конкурсна цена в размер на 24 446 € /двадесет и четири хиляди четиристотин четиридесет и шест евро/ без ДДС;

2. Депозит за участие - 10 % от началната конкурсна цена за съответния имот.
3.Специфични условия :
3.1 В конкурса могат да участват само ЮЛ и ЕТ регистрирани по Търговския закон.
3.2 Въз основа на учреденото право на строеж, суперфициара ще има право да построи съответното спортно съоръжение и обслужваща сграда с офис, съобразно офертата, като в Застроената площ се включва площта заемана от спортното съоръжение и застроената площ на обслужващата сграда.

3.3. Договора за право на строеж подлежи на разваляне при неизпълнение на някоя от клаузите в него, като заплатената цена на правото на строеж не подлежи на връщане, освен ако форсмажорни обстоятелства или други обективни пречки не са причина за неизпълнението.



4. Критерии за оценяване:


Критерий К1- Бизнес план относно обекта, който ще бъде построен и прилагане на идеен проект :

-за падел корт и обслужваща сграда с туристически информационен център– 10т.

-за тенис корт за единична игра и обслужваща сграда с офис – 5т.

-за волейболно игрище и обслужваща сграда с офис  – 3т.
При неприлагане на идеен проект, участника не се оценява и не се класира в процедурата.

Критерий К2 – разкриване на работни места  -  (РМуч/РМмах)х10
Където РМуч в числителя- са предложените работни места от участника , РМмах в знаменателя са максимално предложените работни места от някой от кандидатите, умножени с тегловен коефициент 10


Критерий К3 – Благоприятни за населението на Общината инвестиции (конкретно посочени, стойността им изразена в лева) - за подпомагане на инфраструктурен обект на общината, за подпомагане на социалните, здравни, образователни дейности на общината, за попомагане на културните и спортни мероприятия на общината и др. по формулата
(БИуч/БИмах)х20 , 

Където БИуч.в числителя е предложената инвестиция от участника, БИмах в знаменателя е предложената най-голяма инвестиция в лева от някой от кандидатите, умножени с тегловен коефициент 20

     
Критерий  К4– Срок за построяване на обекта -
(Смин/Суч)х20


Където Смин в числителя  минималния срок за построяването на обекта, предложен от някой от кандидатите, Суч в знаменателя е предложения срок от участника, умножени с тегловен коефициент 20

Критерий К5 - Уседналост на участника 

            - 20т. - за участник със седалище и адрес на управление населено място в Община Несебър, с регистрация на ЕТ или ЮЛ най - малко две години преди датата за провеждане на конкурса и извършващо дейност на територията на Община Несебър най - малко две години преди датата за провеждане на конкурса

- 10 т. - за участник със седалище и адрес на управление населено място в Община Несебър, с регистрация на ЕТ или ЮЛ най - малко две години преди датата за провеждане на конкурса;

· 0т. - за останалите участници;
Критерий К6- Конкурсна цена –  (КЦуч/КЦмах)х20
Където КЦуч.  в числителя е цената предложена от участника, КЦмах в знаменателя е максимално високата цена предложена от някой от участниците, умножени с тегловен коефициент 20
Краен резултат за оценяване: К=К1+ К2+К3+К4+К5+К6

При равен брой точки, превес ще има кандидата получил по-висока оценка по критерия К6.

ІІІ.Упълномощава кмета на общината да определи останалите условия на конкурса.
ЗАМ. КМЕТ „ПО и ОС“ ВИКТОР БОРИСОВ:.............................................

Изготвил: А.Стоева – Гл.експерт „Общинска собственост“

Съгласувал : Н.Колева – Нач.отдел „Общинска собственост“
